Wp/roa-abr/Lengua abbruzzesa

La lengua abbruzzesa hè la maniera standarda de scrive li dialitte de la costa abbruzzese. Ugne terra té lu dialetto sé, ma tutte derive da lu latino rigiunale. Li dialitte se pó scrive nco n'urtugrafia funèteca o n'urtugrafia funèteca simplificata. La lengua abbruzzesa usa nvece n'urtugrafia atimulòggeca. La lengua abbruzzesa té pure le parole chi n'esiste n-dialetto, ma chi serve pe lu parlà de tutte li jurne. Pe crià na parola nova (tagl. neologismo), ce s'appuja a la lengua latina, e se usa le règole de scrittura atimulòggeca.

Artìquolo
Innanze a nu nome chi cumenza pe vucale, l'artìquole piglie l'apòstrofo.

Formazione de li plurale
Li plurale de li nume e de l'aggittive se fà cagnenno la vucale finale e la vucale accentata (metafunia, tagl. metafonia).

Lu plurale de li nume chi finisce nco -o, -a e -e hè sempre -e.

Se la vucale accentata hè [é], a lu plurale cagna e duventa [i], pres. lu pesce - li pisce. Se la vucale accentata hè [ó], a lu plurale cagna e duventa [u], pres. giloso - giluse. Se la vucale accentata hè [è], a lu plurale cagna e duventa [é], pres. bello - bille, pure se n-cacche dialetto la prununcia hè /iè/ uppure /ìe/, bièllë, bìellë. A la stessa maniera, se la vucale accentata hè [ò], a lu plurale cagna e duventa [u], pres. grosso - grusse, pure se n-cacche dialetto la prununcia hè /uò/ uppure /ùo/, gruòssë, grùossë. Se la vucale accentata hè [a], a lu plurale cagna e duventa [i], pres. la mano - le mine, pure se n-cacche dialetto la prununcia hè /è/ uppure /iè/, ecc.